
סיכום סדנא מדריכות   
   מאת מעיין פוקס
054-6988895
www.time2play.co.il
מדריכות יקרות, שמחתי מאוד לפגוש אתכן 
מצורף סיכום הסדנא הקצרה שערכנו מתוך אינספור אפשרויות בתחום זה
אני לרשותכם בנחיית מגוון סדנאות חד פעמיות ותהליכיות בנושאים:
· חינוך התנסותי- פילוסופיה ומתודיקה
· בניית קהילה חינוכית 
· מיומנויות המאה ה-21 מעבר מידע למיומנויות
· הנחיית קבוצות בכלים של למידה התנסותית
· חניכה, כלים ותפיסות חשיבה מתקדמות 
· ניהול ומנהיגות תפיסות חשיבה ומיומנויות
· משחוק למשמעות 
· עולם של מטאפורות לצמיחה

נושאים מרכזיים שעסקנו בהם בסדנא:
· כלים חווייתיים לבניית קהילה 
 עקרונות לבניית קהילה:
1. כוונה- חידוד הכוונה, למה אנחנו קהילה ואיזו קהילה אנחנו רוצים להיות
2. זמן-זמן להכיר, זמן, לבנות אמון, זמן ללמוד לשתף פעולה, זמן לחגוג יחד
3. איזון בין אני לאנחנו
4. סביבה בטוחה ונותנת אמון
5. לקיחת בעלות על התהליך ותפקידים- אחריויות, טקסים, שגרות
6. אופטימיות- חשיבה חיובית



פתחנו את הסדנא שלנו: במעגל פירגון והוקרת תודה
מטרת המעגל: לייצר אווירה טובה ונוחות בקבוצה, למקד את המשתתפים בראיית הטוב, לשים דגש על תקווה כמרכיב בסיסי בחינוך, לחגוג את הקהילה שלנו
מבנה המשימה:
מעגל מחיאות כפיים סוערות סביב משפטים שונים
המנחה אומר משפט, כל מי שהמשפט נכון לגביו עובר לצידו השני של המעגל, שאר הקבוצה מוחאת לו כפיים סוערות. 
אלה שעוברים יכולים גם לתת "כיף" אחד לשני.
נושאים נחמדים (ניתן גם לבקש מן הקבוצה להעלות נושאים):
כל מי ששלח ילדים למערכת החינוך 
כל מי שמתעורר לפני 6:00 בבוקר
כל מי שעשה ספורט השבוע
כל מי שהחליף טייטל כלשהו השנה
כל מי שחגג שמחה משפחתית כלשהי השנה
כל מי שכשהוא מגיע בבוקר לעבודה או למפגש יש לפחות אדם אחד שמחמם לו את הלב.
חשוב מאוד שאחרי שאנשים עברו מקום טיפה לברר: מה אתם עושים לפני 6:00, איזה סוגי ספורט עושים בקבוצה? איזה טייטלים אנשים החליפו, וכך הלאה. 
מעגל הכרות ומסיבת החלפת זהויות
מטרת המשימה: לייצר סביבה בטוחה ומכילה, להכניס את המשתתפים לאווירת למידה חווייתית/היתולית, לייצר רצף קוגניטיבי בין עבר הווה ועתיד, להפעיל את מרכיב החלימה והדימיון, לייצר גמישות מחשבתית וגישה חיוביות לשינוי והשתנות 
מהלך המשימה:
עורכים סבב שבו כל משתתפת אומרת את שמה (עבר) משהו שמעסיק אותה בימים אילו (הווה), ואם לא הייתה עוסקת בתחומה, מה מי או איפה היא הייתה רוצה להיות( עתיד)?
הכלל החשוב ביותר: לא יכולות להיות שתי משתתפיות שבחרו באותו הדבר. 
לאחר שהסבב הסתיים יוצאים למסיבת הכרות עם הזהויות החדשות.
נפגשים עם משתתפים אחרים, שני המשתתפים את עצמם בזהות החדשה שלהם בלבד, ומיד מחליפים זהויות.
לדוגמא: אני בחרתי להיות פיל ומשהו אחר בחר להיות מיליונר. שנינו מציגים את עצמנו ואז אני הופך להיות מיליונר והוא הופך להיות פיל. וכך מחליפים כמה שיותר זהויות. 
יש למשתתפים דקה אחת להחליף כמה שיותר זהויות. בסיום עורכים סבב שמטרתו להבין עם מה כל אחד/ת סיים. מאוד מצחיק  

 משחק אוטומטי- לאתגר אוטומטים כדי לצמוח, להבין איזו סביבה ופעולות מצמיחים אנשים: תנועה, אתגר, סביבה בטוחה שאפשר לטעות בה ולהשתפר, חיזוק חיובי, תחושת שותפות, הדרגתיות, המשגה. ביסוס תחושת הצלחה ויכולת  
משחק תנועות מתחלפות ללכת /לעצור, למחוא כף /להגיד שם, לקפוץ לרקוד. 
הרעיון המרכזי לעשות את זה בהדרגתיות. מציגים שתי תנועות, מתאמנים עליהן הופכים אותן ומתאמנים עליהן, מוסיפים עוד שתי תנועות, מתאמנים עליהן, הופכים אותן ומתאמנים עליהן וכך הלאה
מנחה: חייב להשתתף, עושה את זה מספיק לאט כדי לייצר תחושת הצלחה, מפרגן ומחזק, אף אחד לא יוצא אם טעה.
אוטוסטרדה: 
אוטוסטרדה- בניית אמון ומערכת יחסים, כיצד אנחנו מאתגרים את הסטודנטים שלנו והאם אנחנו מקשיבים לצרכים שלהם ונותנים להם תחושת שליטה. מתח חניכה והערכה
מהלך המשימה 
מתחלקים לזוגות, עורכים שיחה מקדימה סביב השאלה: ספרו אחד לשנייה על חבר/ה טוב/ה שלכם, מה אתם אוהבים בהם? ומה גורם לכם לסמוך עליהם?
הערה: שאלה זו חושפת את עולם הערכים שלנו, ומבססת תקשורת 
משחקים: 
המשתתף מקדימה הוא הרכב: מושיט ידיים שמגנות על הפנים
המשתתף מאחור הוא הנהג: שם את ידיו על הכתפיים של זה שלפניו
המטרה: לנוע בכבישי ישראל מבלי להתנגש ברכבים אחרים או בכל דבר שנמצא בסביבה.
· נהיגה בכפר- איטית
· נהיגה בעיר- קצת יותר מהירה עם פניות חדות
· אוטוסטרדה- רצים הכי מהר שאפשר
האתגר: המשתתף מקדימה צריך לעצום את עיניו , הבחירה אם לעשות זאת היא בידיו בלבד (כלומר הוא צריך להחליט אם הוא מוכן לעצום את עיניו, אנחנו לא מכסים את העיניים).
מותר לדבר, חשוב לדבר, מותר גם להתכונן יחד.
אחר כך להחליף תפקידים
בסיום לבקש מן המשתתפים לתת משוב אחד לשני וציון 
לערוך עיבוד סביב הנושאים.



משימת דרקונים- לפעול יחד כקהילה לקחת תפקידים ולהחליף תפקידים 
מתחלקים לקבוצות של -4. כל קבוצה עומדת בטור שהוא הדרקון.
לכל דרקון יש ראש (הראשון בטור) עושה עם הידיים כמו פה גדול
לכל דרקון יש זנב- (האחרון בטור)מרים את היד
לכל דרקון יש כנפיים (האמצעים בטור)
המטרה: לנוע במבנה של הדרקון לאורך כל המשימה מבלי להתנגש בדרקונים אחרים כאשר לאף אחת מן מהחוליות בדרקון אסור לגעת בשניה
על הדרקונים להיות בתנועה כל הזמן
מתרגלים תנועה
לאחר מספר שניות עוצרים ומתחילים להוסיף הוראות
שינוי- הראש עובר אחורה והופך להיות זנב
סיבוב- כל הדרקון מסתובב 180 מעלות 
חילוף- הראש עובר אחורה והזנב עובר קדימה אבל הדרקון נע לאותו כיוון
אחרי כל הוספה של הוראה מתרגלים 
לקראת סיום אפשר להגיד ברצף: שינוי שינוי סיבוב, חילוף סיבוב שינוי ולראות את הצוותים מתארגנים בהתאם
שאלות מרכזיות:
1. איך הרגשתם בדרקון שלכן
2. מה עזר לנו בתנועה? מטרה משותפת, ריכוז, תאום, תקשורת 
3. מה הם התפקידים שנדרשו בדרקון ונדרשים גם בקהילה שלנו?
4. כיצד עלינו להתייחס לתפקידים אילו? נכונות לקחת תפקידים





אולימפיאדה
היכולת להתמודד עם מצבי קונפליקט לצמוח מהם על ידי חיפוש האינטרסים והצרכים המשותפים
דינאמיקה בסיסית של קונפליקט על משאבים. המשימה מייצרת קונפליקט מובנה ברגע שאנחנו מחלקים אנשים לקבוצות ומעמידים משאב שנראה להם  כמוגבל. 
בתחילת הקונפליקט יש תפיסה של האחר כיריב, לאורך הסבבים בפעילות נוצרת שיחקה ועייפות מן המאבק, ואז משהו מעלה רעיון לאחד חישוקים.
איחוד החישוקים מביא לכך שכדור שהיה בחישוק אחד והביא 1 נקודה לקבוצה, יכול להביא מעכשיו 5 נקודות כי הוא נמצא בתוך 5 חישוקים.
הדינמיקה שנוצרת בסבבים הראשונים היא דינאמיקה של קונפליקט, משתתפים רצים למרכז וחוטפים מה שהם יכולים.
מן הסבב השלישי הקונפליקט מחריף מפני שאפשר לקחת כדורים מכל חישוק ואפשר להזיז כל חישוק. חשוב לשים לב שהם לא פוגעים אחד בשני
כאתם רואים שלמשהו יש רעיון טוב אבל לא מקשיבים לו, עודדו אותו בשקט להוביל את הרעיון.
חשוב מאווד לנהל את המשחק לפי הסדר הנכון, בכדי שהקבוצה תוכל להגיע למסקנה בעצמה. ולכן שימו לב למילים שאתם אומרים, אל תתנו פרטים מיותרים ואל תחסירו פרטים.
במידה וקבוצה 
 
כללי המשחק
במשימה זו תחולק הקבוצה ל- 6 חוליות שיעמדו ליד חישוקים ב-6 צבעים שונים
במרכז המעגל חישוק מרכזי ובו כדורים בצבעים של החישוקים האחרים (15 מכל צבע).

מטרת כל צוות לצבור כמה שיותר נקודות על ידי איסוף כדורים מן החישוק המרכזי לחישוק של הצוות.
כל כדור מהצבע שלכם שנמצע בתוך החישוק, נותן לכם 1 נקודה, כדור שלא נמצא בחישוק לא נותן נקודה.
לכל צוות צבע משלו: עוברים בין הצוותים ונותנים לכל אחד בשקט צבע ועוד צבע נוסף של הקבוצה ליד: אדום וירוק, ירוק וכחול, כחול וצהוב, צהוב וסגול, סגול וכתום, כתום ואדום (יש לעבור בין הצוותים ולהגיד בשקט)
לאחר שניתנו הצבעים המנחה מכריז:
"אנחנו נצא למספר סבבים בכל סבב אני אתן את ההוראות, עליכם לפעול לפי ההוראות. שימו לב יתכן שבין סבב לסבב ההוראות ישתנו, עליכם לפעול לפי ההוראות החדשות.
· בסבב הראשון כל צוות יכול לקחת סה"כ 6 כדורים מהצבע שלו, צאו
לאחר 10 שניות אומרים סטופ ומבקשים מכל צוות לספור כמה כדורים יש לו. צוות שיש לו יותר מחזיר. הכדורים נשארים בחישוק של הצוות בין הסבבים.
· בסבב השני שוב, כל צוות יכול לקחת 6 כדורים נוספים מהצבע שלו, צאו
לאחר 10 שניות, סופרים לאחור ואומרים סטופ ומבקשים מכל צוות לספור את הנקודות סה"כ 12
· סבב שלישי: הוראות, מסבב זה והלאה אפשר לקחת כדורים מכל חישוק שנמצא בסביבה ואפשר להזיז כל חישוק לכל מקום שרוצים. צאו. (בשלב זה מתחיל מאבק וקבוצות גונבות אחת לשניה, צריך לשים לב שלא פוגעים אחד בשני)
לאחר 15 שניות סופרים 10, 9,8...... ואומרים סטופ. מבקשים מן הצוותים לספור את הניקוד ואומרים להם שתוצאה לא מספיק גבוהה ובסבב הבא אתם מבקשים להביא תוצאה טובה יותר
עורכים עוד סבב תחת אותם כללים. המאבק ממשיך
לאחר מכן שני סבבים של מאבק אומרים לצוותים שהתוצאה לא מספיק טובה ונותנים להם דקה לתכנון. 
מבקשים מהם להביא תוצאה גבוהה הרבה יותר.
הפתרון טמון ביכולת של הצוותים לשלב בין החישוקים כך שכל כדור יוכל לתת ניקוד ליותר מקבוצה אחת.
ברגע שהם הגיעו למסקנה הזאת המשחק יכול להסתיים.


משימת הכדור המקפץ
נושאים: חניכה, מתח בין חניכה להערכה, הנעה של משתתפים להצלחה, מנטורינג מצמיח, אימון אנשים לשיפור
מהלך המשימה: 
חלקו את הקבוצה לחוליות של 6 משתתפים, לכל חוליה מנו מדריך/כה.
תנו הוראות רק למדריכה:
לרשותך כדור: מטרת המשימה היא להשיג את הזמן הקצר ביותר
כיצד: על ידי יצירת שיטה להעברת כדור בין כל המשתתפים 
· הכדור חייב להימסר (אסור להעביר מיד ליד)
· אסור למסור למשהו שנמצא לידי
· ספירת הזמן מתחילה כשהכדור עוזב את ידיו של המשתתף הראשון שמחזיק בו ונעצרת כאשר הכדור חוזר לידיו של אותו משתתף שהתחיל
· הצוות יכול לעשות כמה ניסיונות שירצה, המדידה הקצרה ביותר מכל הניסיונות שעשה היא זו שתחשב לו.
על המדריכה להסביר לצוות את המשימה ולגרום לו להביא את התוצאה הטובה ביותר. על המדריכה למדוד זמנים 
הערות למנחה הסדנא: 
1. שימו לב כיצד המדריכים מעבירים את ההוראות, האם הם ברורים?
2. שימו לב האם הם מייצרים סטנדרטים להצלחה?
3. שימו לב האם הם עוזרים למשתתפים לפתח שיטה?
4. האם הם מעודדים את המשתתפים?
5. האם הם מאתגרים אותם?
6. האם הם ערים לקשיים? 
7. האם הם מצליחים לעודד אותם לבדוק שיטות חדשות

 


[bookmark: _Hlk198280379]סיכום זה קצר מלהכיל את מגוון האפשרויות האינסופי של משימות למידה התנסותית להעצמה וגיבוש, ולכן החלטתי להוסיף כתובות לקישורים שיוכלים לתת לכם המון רעיונות מגוונים:


· תוכלו לרשום ב you tube את המילים
 team building, team games , group games, out door training ,camp games  , ice breakers 
ותגלו עולם שלם של משימות ורעיונות מצולמים.
· אתר הבית של האיגוד העולמי ללמידה התנסותית, שם תוכלו למצוא ספרים באנגלית עם המון פעילויות www.aee.org 
· תוכלו להיכנס תמיד לאתרי ההדרכה של הצופים, הנוער העובד וכד' יש בהם הרבה רעיונות.
· http://www.group-games.com/ אתר למשחקי קבוצה שונים
· http://cchealth.org/tobacco/pdf/activities.pdf קישור לקובץ מלא במשחקים ופעילויות
· http://4h.uwex.edu/clubs/documents/TEAMBUILDING0231.pdf עוד קישור לקובץ פעילויות
· http://www.wilderdom.com/games/ אתר לפעילויות שונות 
כמו כן תוכלו תמיד לפנות אלי בנוגע לשאלות ומחשבות דרך אתר האינטרנט: www.time2play.co.il
או לכתובת המייל שלי: maayanfu@gmail.com

מאחל לכם הצלחה רבה
אני אשמח להיות לרשותכם 
מעיין פוקס 0546988895
maayanfu@gmail.com
www.time2play.co.il
 זכרו- המטרה שלכם היא לייצר עבור אנשים סביבה בטוחה, מכילה ונותנת אמון, שבה יוכלו לקחת אתגרים וסיכונים שיכולים לעזור להתפתחות, שלהם על מנת שיוכלו לספר ולגבש סיפור טוב יותר על עצמם המכיל תחושת מסוגלות יותר גדולה רגשות ומיומנויות לאיכות חיים טובה יותר ותחושת חוסן.

